open-index/open-wikipedia-markdown huggingface dataset:
Napier-Railton

**Napier-Railton**  er en racerbil med flymotor bygget i 1933, tegnet av Reid Railton etter oppdrag fra John Cobb og bygget av Thomson & Taylor. Den ble  kjørt av Cobb, for det meste på Brooklandsbanen hvor den satte rekord med raskeste gjennomsnittsfart på en runde med , som ble satt i 1935. Rekorden vil bli stående til evig tid siden banen ble stengt under andre verdenskrig og er ikke blitt åpnet som hastighetsbane igjen.
Mellom 1933 og 1937 slo Napier-Railton 47 verdensrekorder på baner som Brooklands, Montlhéry og Bonneville Salt Flats i Utah.
Bilen har en høykompresjonsversjon (6.1:1) av Napier Lion-motoren på 23,944 liters sylindervolum som yter 580 hestekrefter ved  omdreininger per minutt (registrert ved  fots høyde - ytelse ved havoverflaten kan være annerledes). Den 12-sylindrede motoren har tre rekker med fire sylindre, derfor tredobbelt eksossystem, og motoren har det som er standard for flymotorer, slik som dobbelt tenning. Den usynkroniserte «havari»-girkassen (som har fått navnet på grunn dets høye ulyder ved bomgiring) har tre 3 trinn. Drivstofftanken som ligger i den båt-lignende halen bak sjåføren har kapasitet på  65 gallons (om lag 300 liter). Drivstofforbruket er på  om lag fem miles per gallon. Selv om den har en topphastighet på 270 km/t har bilen bare bakhjulsbremser.

## Etterkrigstiden
Eiere i etterkrigstiden har vært Patrick Lindsay og Victor Gauntlett, men den ble kjøpt av Brooklands' bil- og flymuseum rundt 1997 med støtte fra *UK's Heritage Lottery* og andre donorer. Den vedlikeholdes i full driftmessig tilstand og er normalt utstilt i museets bygninger som rommer kjøretøyer fra 1930-tallet. Bilen kjøres regelmessig og vanligvis under *Goodwood Revival*, hver september.


Napier railton - front-side.jpg|Napier-Railton ved Brooklands
6d388565.jpg|Napier-Railton ved Brooklands
Napier rear nearside.jpg|Napier-Railton ved Brooklands
Napier-Railton cockpit.jpg|Fra sittebrønnen (*cockpit*)
Napier-Railton Engine Bay.jpg|Napier Lion-motor
Napier Railton @  Brooklands Museum.JPG|Napier-Railton ved Brooklands


## Litteratur
*

## Referanser


## Eksterne lenker
* Napier-Railton på Brooklands museum
Geitfjellet (Trondheim)

**Geitfjellet** er et fjell i Bymarka i Trondheim. Det har en høyde på 416 meter over havet. Fjellet ligger nordøst i Bymarka og ble fredet sammen med omkringliggende barskogsområde (totalt 2 600 daa) ved kommunalt vedtak i 1965. Navnet stammer sannsynligvis av at fjellet har en form som kan minne om en geit sett fra Trondheimsfjorden. 

Fredningen av Geitfjellet i 1965/1966 kom som følge av press mot en mulig utbygging og tekniske inngrep på siste halvdel av 1950-tallet, både fra flere forslag om gondolbane til fjellet, og frykt for militær interesse for Geitfjellet i likhet med Gråkallen. Like vest for Geitfjellet, mellom fjellet og Driftsvegen, ligger hytta Dreyers minne som ble bygd i 1936. Geitfjellet er en populær turdestinasjon som gir god utsikt over store deler av Bymarka, og er en fjelltopp som inngår som en del av Den Norske Turistforenings turarrangement TOPP7.

## Referanser




## Litteratur
*
*

## Eksterne lenker
* Wikioppføring «Geitfjellet» hos Strinda historielag
Åse skole (Ålesund)

**Åse skole** er en offentlig barneskole for bydelene Åse og Furmyr i Ålesund kommune. Det er mer enn 300 elever ved skolen. Det er også skolefritidsordning på skolen med omtrent 150 påmeldte elver. Åse skolekorps med 100 musikanter og drilltropp sokner til skolen.  

## Eksterne lenker
* Hjemmesiden til Åse skole
* Hjemmesiden til Åses skolekorps
Wyller

**Wyller** er en norsk slekt etter buntmakeren Thomas Willers som flyttet til Christiania fra Königsberg i Tyskland og ble borger i året 1778. Blant etterkommerne er det flere akademikere, som juristen Christian Fr. Wyller (født 1948).

*Thomas Willers (1745–1791) fra Königsberg i Tyskland  ble borger som buntmaker i Christiania i  1778, gift med Bodil Marie Schwencke (1760–1840)
**Christian Fredrik Wyller (1788–1853) buntmaker og stadshauptman, gift Ellen Marie Borgstrøm (1795–1837)
***Barbara Marie Wyller (1820–1892) gift med lærer og filantrop Anton Schjøth (1807–1872)
****Hans Kamstrup Schjøth (1844–1923), overlærer og lærebokforfatter gift Inga Marie Steen
***Christian Fredrik Wyller (1826–1896) gift Sophie Lagerta Rosenberg Stenersen (1833–1917)
****Thomas Christian Wyller (1858–1921) stadsfysikus gift Birgitte Platou (1862–1922) av slekten Platou
*****Trygve Wyller (1888–1960) høyesterettsadvokat, gift Anne Kathrine Dons (1892–1980)
******Karl Helenus Dons Wyller (1918-1998), gift 1945 med Birgit Rafen (1921–2008)
*******Christian Fr. Wyller (1948–) jurist
******Thomas Christian Wyller (1922–2012) statsviter og professor
*******Trygve Wyller (1950) teolog, professor
*******Torgeir Bruun Wyller (1960) lege, professor
*******Vegard Bruun Wyller (1972) lege og forfatter
******Egil A. Wyller (1925–2021), filosof og professor
*******Truls Wyller (1951), filosof og professor
*****Sverre Wyller (1892–1968) skipsmegler, gift med Tove Hofgaard (1895–1989)
******Andreas Wyller (1919–1944) alpinist og krigsflyger som ga navn til Wyllerløypa
*****Ingrid Wyller (1896–1994) sykepleier og skolereformator
*****Anders Platou Wyller (1903–1940) litteraturforsker og humanist som startet Nansenskolen i 1938, gift med Anne Marie Strindberg (1902–2007), datter av den svenske forfatteren August Strindberg
******Arne August Wyller (1927–2001) astronom
******Jørgen Wyller (1929–) skipsbygger
*******Anders Wyller (1964–) musiker

AndersPlatouWyller-OB.F06547b.jpg | Anders Platou Wyller (1903–1940) ble humanist og litteraturforsker
Andreas H Wyller.jpg | Andreas Wyller (1919–1944) ble alpinist og krigsflyger
Egil A Wyller.jpg | Egil A. Wyller (1925) ble filosof og professor
Anders Wyller 2009A.jpg | Anders Wyller (født 1964) ble musiker

## Referanser
Nydammen (Bymarka)

**Nydammen**, også kalt **Langdammen** eller **Noadammen**, er en opparbeidet dam like sør for Trolla ved Tømmerdalen og nordøst i Bymarka i Trondheim. Dammen ligger i nedbørfeltet til Trollavassdraget, mellom de andre dammene Herberndammen og Holstdammen, og har utløp til Trollabekken, som også er hovedtilløpet. På grunn av dens lange form går dammen også under navnet *Langdammen*. Dammen inngår i dag som drikkevannsreserve til Trolla. Av fiskeslag i Nydammen finnes ørret.

Nydammen ble bygget i 1842, som siste utbygging av Trollavassdraget, for å sikre jevn vanntilførsel til Trolla mølle året rundt, og kom som et tillegg til de eldre damanleggene i vassdraget. Demningen ble forsterket i 1883/1884 av brukseier Hans Johan Olsen, som anla en trerenne for flomvann fra Nydammen over i den nærliggende Holstdammen. Trerenna ble ødelagt ved flom i 1873, men ble gjenoppbygd og råtnet senere ned. Vinteren 1914/1915 ble den erstattet med et  rør av stål.

## Referanser




## Litteratur
*

## Eksterne lenker
* Wikioppføring «Nydammen i Bymarka» hos Strinda historielag
* «Nydammen» Hos Trondheim og omland fiskeadministrasjon (TOFA)
Nydammen

**Nydammen** er et navn på flere vann i Norge:

* Nydammen (Alta)
* Nydammen (Bymarka) (Trondheim)
* Nydammen (Flesberg)
* Nydammen (Kongsberg)
* Nydammen (Malvik)
* Nydammen (Meråker)
* Nydammen (Oppegård)
* Nydammen (Reppe) (Trondheim)
* Nydammen (Ringerike)
* Nydammen (Skaun)
Veten

*For det overnaturlige vesenet, se: [[Vette]]*

**Veten** eller **Vetan** er navn på flere fjell og åser i Norge, som alle i tidligere tider er brukt som vete. Veten kan blant annet vise til:

*Vetan (Færder)
*Veten (Bergen) –  i Åsane i Bergen
*Veten (Fana) –  på Korsneset i Fana i Bergen
*Veten (ås i Fauske) – Ås i Fauske
*Veten (fjell i Fauske) – Fjell i Fauske
*Veten (Byrknesøyna) – Fjell på Byrknesøyna i Gulen 
*Veten (Hisarøyna) - Fjell på Hisarøyna i Gulen
*Veten (Sund) - Fjell i Øygarden kommune
*Veten (Hamarøy)
*Veten (Harstad) - Fjell på Sandsøya i Harstad
*Veten (Vågsøy)
*Kan noen ganger også vise til Vetten (Bø i Vesterålen). 
*Veten (Hadsel)
*Veten (Hemnes)
* Vattin, høyeste fjell på øya Leka i Leka kommune.
* Veten (Leirfjord), lokal topp nord i Leirfjord kommune.
* Veten er navnet på åsen Keiservarden i Bodø ligger på.
* Veten i Sortland, et fjell sør for Reka i Indre Eidsfjord.
French Open 2015

**French Open 2015** ble arrangert mellom 24. mai og 7. juni i Paris. French Open er en Grand Slam-turnering i tennis på grus og blir spilt på Roland Garros-stadion. 

## Menn
### Kvartfinaler

### Semifinaler

### Finale

## Kvinner
### Åttendelfinaler

### Kvartfinaler

### Semifinaler

### Finale

## Double
### Mixeddouble

### Double damer

### Double herrer

## Eksterne lenker
*
Øst politidistrikt

**Øst politidistrikt** er et norsk politidistrikt som ble opprettet 1. januar 2016. Politidistriktets hovedsete er i Ski i Akershus.

Øst politidistrikt er Norges nest største politidistrikt i antall medarbeidere, innbyggere og straffesaker, og landets nest minste i geografisk utstrekning. Det dekker 29 kommuner i Østfold og Akershus fylker, med mer enn  innbyggere.

## Historikk
### Bakgrunn
Politidistriktet oppstod gjennom en sammenslåing av Østfold politidistrikt (2002–2015), Follo politidistrikt (1910–2015) og Romerike politidistrikt (1910–2015). Etableringen var en del av regjeringen Solbergs nærpolitireform, som reduserte antall politidistrikter i Norge fra 27 til 12.

I etterkant ble også nødsentralene for brannvesen (110) og politi (112) slått sammen i Øst politidistrikt. Tidligere befant de seg i Ski, Lillestrøm og Sarpsborg; det samlokaliserte senteret ble åpnet i Ski den 3. mai 2018 av justisminister Tor Mikkel Wara (Frp).

Basert på de tre sammenslåtte politidistriktenes størrelse (634, 367 og 703), hadde Øst politidistrikt  ansatte på sammenslåingstidspunktet.

## Organisasjon
* geografisk enhet Follo–Østfold
* geografisk enhet Romerike
* felles enhet for operativ tjeneste
* felles enhet for etterforskning, forebygging og etterretning
* felles enhet for påtale
* felles enhet for utlending og forvaltning
* felles enhet for sivil rettspleie
* stab for HR og HMS
* stab for kommunikasjon
* stab for virksomhetsstyring

## Politistasjoner og lensmannskontorer
Distriktet har følgende politistasjoner og lensmannskontorer:

* Aurskog-Høland lensmannskontor
* Eidsvoll og Hurdal lensmannskontor
* Follo politistasjon
* Fredrikstad politistasjon
* Gardermoen politistasjon
* Halden politistasjon
* Indre Østfold politistasjon
* Lillestrøm politistasjon
* Lørenskog lensmannskontor
* Moss politistasjon
* Nes lensmannskontor
* Nittedal lensmannskontor
* Sarpsborg politistasjon
* Ullensaker lensmannskontor
Politidistriktet har også publikumssentre i Grålum, Lillestrøm og Ski, der publikum blant annet kan få utstedt pass. I tillegg hører per 2021 Namsfogden i Lillestrøm inn under Øst politidistrikts ansvarsområde.

## Referanser


## Eksterne lenker
* Politi- og lensmannsetaten
Arvernerne

**Arvernerne** (latin: *Arverni*) var en gallisk folkegruppe eller stamme. Stammen holdt til i dagens Auvergne i Frankrike, som henter sitt navn fra arvernerne. Som en av de mektigste stammene i antikkens Gallia sto arvernerne flere ganger mot romernes ekspansjon inn i området. Deres viktigste høyborg var Gergovia, nær dagens *[[kommuner i Frankrike|commune]]* Clermont-Ferrand.

## Gallerkrigene

Arvernerne kom til å spille en viktig rolle under gallerkrigene, utkjempet av Julius Cæsar fra år 58-51 f.Kr. I begynnelsen forsøkte arverniske adelige å unngå å konfrontere Cæsar ved hans første tokt inn i Gallia. Romerne henrettet lederen Celtillus, i et forsøkt på å sikre herredømme over alle gallere. I år 52 f.Kr. samlet Celtillus' sønn, Vercingetorix, hans støttespillere for å ta opp kampen mot romerne, men ble fordrevet fra Gergovia av de adelige – blant annet hans onkel Gobanitio. Han begynte deretter å samle en stor hær i landet, og vendte tilbake byen hvor han kastet ut sine motstandere, og ble erklært konge. Da dette var fullført opprettet Vercingetorix en allianse med minst 15 gallerstammer, og ba om at stammehøvdingenes sønner skulle være med ham for å vise deres troskap. Han ledet så majoriteten av gallerne i slaget ved Gergovia mot Julius Cæsar, og hans kavaleri gjorde stor skade ved å jakte ned de romerske troppene. Etter Julius Cæsar redde halvparten av sine legioner, og mottok forsyninger fra andre gallere, dro han lengre nord for å møte svakere motstand. Vercingetorix ble beseiret av Cæsar i slaget ved Alesia, etter flere måneder som legionærene hadde brukt på å bygge militærutstyr for å stanse de galliske soldatene. Etter flere uker med støtte fra de vestgallerne, som sendte store hærer for å hjelpe Vercingetorix, var gallerne nær å samles to ganger før solnedgangen. Da de vestgalliske stammene bestemte seg for å dra, overga Vercingetorix seg for å redde folket i Alesia. 

Arvernernes områder, og over 75 prosent av gallerne (allierte og undersåtter av avernerne og Vercingetorix) ble så inkorporert i det romerske imperiet, noe som tredoblet størrelsen av skatteinntekt, og befolkning.

## Referanser
Etappene i Giro d’Italia 2015

**Etappene i [[Giro d'Italia 2015]]** 

## 1. etappe
;9. mai 2015: San Lorenzo al Mare - Sanremo, 17,6 km (TTT)

## 2. etappe

;10. mai 2015: Albenga - Genova, 173 km

## 3. etappe

;11. mai 2015: Rapallo - Sestri Levante, 136 km

## 4. etappe

;12. mai 2015: Chiavari - La Spezia, 150 km

## 5. etappe

;13. mai 2015: La Spezia - Abetone, 152 km

## 6. etappe

;14. mai 2015: Montecatini Terme - Castiglione della Pescaia, 181 km

## 7. etappe

;15. mai 2015: Grosseto - Fiuggi, 263 km

## 8. etappe

;16. mai 2015: Fiuggi - Campitello Matese, 188 km

## 9. etappe

;17. mai 2015: Benevento - San Giorgio del Sannio, 212 km

## 10. etappe

;19. mai 2015: Civitanova Marche - Forlì, 195 km

## 11. etappe

;20. mai 2015: Forlì - Imola, 147 km

## 12. etappe

;21. mai 2015: Imola - Vicenza, 190 km

## 13. etappe

;22. mai 2015: Montecchio Maggiore - Jesolo, 153 km

## 14. etappe

;23. mai 2015: Treviso - Valdobbiadene, 59,2 km (ITT)

## 15. etappe

;24. mai 2015: Marostica - Madonna di Campiglio, 165 km

## 16. etappe

;26. mai 2015: Pinzolo - Aprica, 175 km

## 17. etappe

;27. mai 2015: Tirano - Lugano, 136 km

## 18. etappe

;28. mai 2015: Melidee - Verbania, 172 km

## 19. etappe

;29. mai 2015: Gravellona Toce - Cervinia, 236 km

## 20. etappe

;30. mai 2015: Saint-Vincent - Sestriere, 196 km

## 21. etappe
;31. mai 2015: Torino - Milano, 185 km
Fellow

En **fellow** er i den akademiske verden et medlem av en gruppe lærde mennesker som for eksempel kan arbeide sammen om et felles mål om gjensidig utveksling av viten og praksis. Stipendiatene kan omfatte gjesteprofessorer, postdocforskere og ph.d.-forskere.

Betegnelsen er nokså upresis. Det er ingen allmenne regler for hvordfan tittelen brukes, med den følge at hver akademisk institusjon tildeler tittelen slik den selv synes best.

## Eksempler på akademiske fellowships
* Fellow i American Academy of Arts and Sciences
* Fellow i American Institute of Architects
* Fellow i Association for Computing Machinery
* Fellow i Balliol College (ved University of Oxford)
* Fellow i Hudson Institute (tenketank)
* Fellow i Oriel College (ved University of Oxford)
* Fellow i Royal Society of London for the Improvement of Natural Knowledge
* Fellow i University of Essex
Fossen kraftverk

**Fossen kraftverk** er et vannkraftverk i Enebakk kommune i Akershus.

Det er et elvekraftverk som utnytter et fall på ca 15 meter i Børterelva.

Installert effekt er 70 KW, som klassifiserer dette som et mikrokraftverk. Årsproduksjon er 0,2 GWh.

Det er tre gamle kraftverk i Børterelva. Nederst er Børter 1, lenger opp er Fossen, og øverst er Børter 2. Tilsammen produserer de ca 2,6 GWh årlig.

## Referanser


## Kilder
* 
* NVE vannkraftdatabase
* Østlandets Blad: Follos eneste strømprodusent
Rovpungdyr

* pungdjevel
* pungmår
* pungspissekorn
* pungmus

**Rovpungdyr** eller **pungrovdyr** (Dasyuridae) er en familie i gruppen rovlevende pungdyr (Dasyuromorphia), i ordenen pungdyr (Marsupialia). Pungrovdyrene består av omkring 60 stedegne arter fra Oseania.

Rovpungdyra er småvokste dyr som varierer i størrelse fra 2–10 g til 8 kg. Både kranium og tannsett ligner rovpattedyrenes (Carnivora), men mange av artene mangler pung. Pungbena kan hos enkelte arter være rudimentære.

Rovpungdyr er predatorer som livnærer seg av mindre pattedyr, reptiler, fugler, insekter og av og til åtsler.

## Eksterne lenker
*
Tex Johnston

**Alvin M. «Tex» Johnston** (født 18. august 1914, død 29. oktober 1998) var en amerikansk testflyger for Bell Aircraft og Boeing.

Johnston fikk sin første flytur som elleveåring, da en barnstormer landet nær gården der han vokste opp. Han fløy solo første gang da han var 15. 

Før andre verdenskrig var han instruktør i det sivile flygeropplæringsprosjektet Civilian Pilot Training Program, et prosjekt for å øke antallet flygere i USA. Prosjektet varte fra 1938 til 1944. Etter krigsutbruddet fergefløy han bombe- og transportfly i US Army Air Corps Ferry Command.

I desember 1942 begynte Johnston hos Bell Aircraft som testflygingsingeniør. Han fløy prototypene til Bell P-39 Airacobra og Bell XP-63, samt USAs første jetfly Bell XP-59 Airacomet. Johnston fikk sitt klengenavn Tex på grunn av vanen med å gå med cowboystøvler, lisseslips og Stetsonhatt på flygningene.

Etter krigen kjøpte han to tiloversblevne Airacobra og modifiserte dem for deltakelse i National Air Races, der han i 1946 vant Thompson Trophy.

Johnston var med på utviklingen av rakettflyet Bell X-1, og fløy det første gang 22. mai 1947. Han ble værende på dette prosjektet som utviklingsrådgiver. Etter en flygning med X-1, oppdaget han at trimkontrollene var ubrukelige i fabrikkinnstillingene når flyet nådde høy subsonisk fart. 

I juli 1948 ble han testflyger for Boeing, der han blant annet deltok i utviklingen av B-47 Stratojet og fløy den første prototypen til B-52 Stratofortress.

Som prøveflyger på prototypen 367-80, forløperen til passasjerflyet Boeing 707, foretok han 7. august 1955 en barrel roll på en demonstrasjonsflygning over Lake Washington ikke langt fra Boeingfabrikken i Seattle. Da han ble innkalt til kontoret til Boeings direktør Bill Allen for å forklare hva han holdt på med, svarte han kort at han solgte flymaskiner.
 
I 1993 ble Tex Johnston innvalgt i æresgalleriet National Aviation Hall of Fame. 

## Referanser


## Bibliografi
* *Tex Johnston: Jet Age Test Pilot* (med Charles Barton) Smithsonian Press 2000. ISBN 1-56098-931-9.

## Eksterne lenker
* Biografi hos National Aviation Hall of Fame
James Cameron’s Avatar: The Game

***James Cameron's Avatar: The Game*** er et videospill utgitt i 2009 og basert på filmen med samme navn. Sigourney Weaver, Stephen Lang, Michelle Rodríguez og Giovanni Ribisi fra filmen gjentok rollen sin i videospillet.

## Handling
Handlingen begynner i år 2152, med en karakter kalt Able Ryder som ankommer Pandora og får tildelt et område som heter Blue Lagoon. Området består av et stort stykke jungel, inngjerdet for å sørge for at ingen større rovdyr kan komme dit. Deres første oppdrag går ut på å redde en gruppe marinesoldater fra Viperwolves.

## Anmeldelser (0-100)
* PS3: 60,45
* DS: 58,00
* PSP: 39,00
* Xbox 360: 64,04
* Wii: 57,42
* PC: 54,44

## Salg
Spillet solgte meget dårlig:
* PS3: 
* DS: 
* PSP: 
* Xbox 360: 
* Wii: 

## Referanser

## Eksterne lenker
*
Johan August Arfwedson

**Johan August Arfwedson** (født 4. januar 1792 på Skagerholms bruk, død 28. oktober 1841 på Hedensö) var en svensk kjemiker. Han regnes som oppdageren av grunnstoffet litium. Det var i 1817 at Arfwedson oppdaget at petalitt inneholdt et ukjent grunnstoff. Arfwedson greide ikke å isolere litium fra litiumsaltene. 

## Referanser
Soldatnytt

**Soldatnytt** er Tillitsvalgtordningen i Forsvarets (TVO) sin egen informasjonskanal, som utgis av Vernepliktsrådet (VPR). VPR har det overordnede ansvaret for innholdet som publiseres. Virksomheten omfattes ikke av medieansvarsloven.

Informasjonskanalen skriver saker som handler om førstegangstjenesten, verneplikten og de vernepliktige. Soldatnytt skal bidra til at de vernepliktige, tillitsvalgte, ansatte og ledere i Forsvaret er informert om sakene TVO arbeider med.

Soldatnytt publiserer saker digitalt, på soldatnytt.no og i sosiale medier. Under Landsstyremøte (LS) 23. februar 2022 i Tillitsvalgtordningen vedtok en anbefaling om at Soldatnytt skal reetableres i TVO, underlagt VPR. Følgende plan gir rammer for reetableringen.  

Nettsiden driftes av to vernepliktige medie- og informasjonssoldater, med kontorplass på Akershus festning. * Soldatnytt.no
* Tillitsvalgtordningen i Forsvaret
* Forsvaret.no



## Bakgrunn
I 1979 ble Soldatnytt formelt opprettet av sekretariatet i Landsutvalget for tillitsmenn i Forsvaret (LFT/S). Soldatnytt var i starten et rent informasjonsblad om ordningen, men utviklet seg etter hvert til et magasin som skrev om aktuelle TVO-saker og med reportasjer om soldatlivet.

## Samarbeidsavtale med Forsvaret Forum
I 2020 inngikk sjef Tillitsvalgtordningen en avtale med redaktør Forsvarets Forum (FOFO) om at Soldatnytt for en prøveperiode ikke lengre skulle trykkes i eget format, men publiseres på FOFO sine nettsider og som en egen spalte i papirutgaven. I desember 2020 ble det i forbindelse med TVOs Landsstyremøte fremmet forslag fra redaktør FOFO om å permanent overta redaktøransvaret for Soldatnytt. Prøveprosjektet varte i to år, før TVO reetablerte og VPR tok over ansvaret igjen. 

## Tilbakeoverføring av Soldatnytt til Tillitsvalgtordningen (TVO)
23. februar 2022 vedtok LS en anbefaling om at Soldatnytt blir værende i TVO, med økt faglig kompetanse og kapasitet. Vedtaket var en presisering av arbeidsgruppens anbefaling om at Soldatnytt forblir i TVO.

## Eksterne lenker
* Soldatnytt.no
* Mandat, Soldatnytt 
* Tillitsvalgtordningen i Forsvaret
* Forsvaret.no
Korendijk

**Korendijk** er en tidligere kommune i Nederland i provinsen Zuid-Holland.

## Referanser




## Eksterne lenker
* Kommunens nettside
Duolbagáisá

**Duolbagáisá** er et fjell i Tana og Gamvik kommune i Finnmark. Det ligger på Digermulhalvøya, mellom Vestertana og Langfjorden og har en høyde på 672 meter over havet. Dette er også det høyeste punktet i Gamvik kommune.

## Se også
* Liste over fjell i Skandinavia

## Fotnoter



## Referanser
Håkon Matti Skrede

**Håkon Matti Skrede** (født 6. januar 1975 i Bergen) er kormester for Bergen filharmoniske kor og Bergen Nasjonale Opera.

Skrede er utdannet fiolinist og sanger med mastergrad fra Griegakademiet. Som korsanger, og senere dirigentstudent ved Drakensberg Boys' Choir School i Sør-Afrika, bestemte han seg for å videreutvikle sine ferdigheter som kordirigent. Han grunnla Edvard Grieg Kor (tidl. KorVest) i 2002, Bergen Guttekor i 2008, Bergen Pikekor i 2010 og Edvard Grieg Ungdomskor i 2013. Ved siden av å være kormester er han dirigent for Collegiûm Mûsicûm.

## Referanser


## Eksterne lenker
*
Krigsminnesmerket på Vethammerodden i Gjøvika

**Krigsminnesmerket på Vethammerodden i Gjøvika** er til minne om det britiske Halifax-flyet, NA 337X, som styrtet i Mjøsa 24. april 1945. Det hadde droppet forsyninger til hjemmestyrkene i Grue, men ble beskutt og brann oppstod ved Minnesund. Av et mannskap på seks personer var det bare haleskytteren Thomas Weightman som overlevde. Han ble reddet i land ved Gjøvika, og derfor er minnesmonumentet reist på Vethammerodden i Gjøvika.

## Avdukingen av monumentet
Monumentet ble avduket 23. april 1995, samme år som flyet ble hevet fra Mjøsa og ført i land ved Sandvika. Deretter ble flyet demontert og sendt til Canada for restaurering. Endelig, 5. november 2005, ble et ferdig restaurert fly avduket på det canadiske luftforsvarets museum utenfor Trenton i Canada.

## Mannskap og funksjon
* Alexander Turnbull, 27 år, pilot, omkom
* Walter Mitchell, 23 år, navigatør, omkom
* Ammon Bassett, 34 år, flyingeniør, omkom
* Gordon Tuckett, 23 år, bombesikter, omkom
* Alec Taylor, 22 år, radiooperatør, omkom
* Thomas Weightman, 20 år, haleskytter, overlevde

Fire av soldatene ble funnet døde på en flåte og er gravlagt på Nordre Gravlund i Lillehammer. Bassett ble aldri funnet, heller ikke i forbindelse med hevingen av flyet. Det er reist en minnestein over ham på Stange kirkegård.


Halifax NA337 at National Air Force Museum of Canada Flickr 2938643049.jpg| Flyet slik det står utstilt på Museum i Canada
Krigsminnesmerke Minneplakett.jpg| Minneplakett avduket 23. april 1995.
Krigsminnesmerket Vethammerodden.jpg| Benkene ved minnesmerket.
Krigsminnesmerket Gjøvika.jpg| Gjøvika, med utsikt mot Mjøsa, før man ankommer krigsmonumentet.
Krigsminnesmerke Mjøsutsikt.jpg| Mjøsutsikt ved krigsminnesmerket.


## Tekniske fakta om flyet

## Dekorasjoner og utmerkelser
Thomas Weightman fikk personlig hilsen fra kong Olav V og dessuten flere norske utmerkelser.

Ytterst få Halifax-fly er bevart, og flyet utstilt i Canada er således nesten unikt.

## Kilder
* The story of Halifax NA337 
* Halifax flyet som havnet i Mjøsa etter våpenslipp i Grue
* Informasjonstavle ved krigsmonumentet, reist av Stange Rotaryklubb i 2012

## Eksterne lenker
*
Level & Tyson

**Level & Tyson** er et norsk alternativ rock/slacker pop-band fra Oslo. Bandet består av Richard Noir Lorentz Johansen, Sofie Søndervik Sæther, Namra Saleem, Joakim Kristiansen og Mattis Møksvold Lauritzen. 

## Historie
### Opphavet og ''Even Faster Still''
Richard Noir startet bandet mens han spilte trommer i det norske bandet Superfamily, og begynte å skrive låter til første albumet *Even Faster Still* mens han bodde sammen med Sofie Søndervik Sæther i Paris. Albumet ble delvis innspilt i leiligheten i Paris og delvis i Propeller Studio i Oslo, sammen med produsent Thomas Tofte.

### «Mr. Teenager» og turnering
I 2014 gav Level & Tyson ut singelen «Mr. Teenager» sammen med den japanske støymusikeren Sakamoto Hiromichi. Samarbeidet var et initiativ fra Noir og Sæther etter å ha sett filmen *We don’t care about music anyway*, en dokumentar om japansk støymusikk.

Level & Tyson spilte første gang i USA på festivalen Culture Collide i oktober 2014. The Huffington Post skrev at San Francisco-konserten var «forfriskende unik», mens Buzzbands LA sa Los Angeles-konserten «kanskje gjorde rockemusikk så intimt som det kan bli».

### «Tied Up» og ''Gruesome Twosome''

7. mai 2015 slapp bandet «Tied Up», første singel fra det kommende albumet *Gruesome Twosome*. Albumet var planlagt å gis ut høsten 2015, sammen med en USA-turné.

## Diskografi
### Studioalbum
* Even Faster Still (Das Kirurg/Tuba, 2011)
* Gruesome Twosome (Leisure Music, 2015)

### Singler
* Mr. Teenager feat. Sakamoto Hiromichi Digital Release (Luckee Records/Das Kirurg, 2014)
* Tied Up (Leisure Music, 2015)

## Referanser
Bjørn Petter Ingebretsen

**Bjørn Petter Ingebretsen** (født 1967) er en norsk fotballtrener og fotballeder som er sportssjef og konstituert daglig leder for .

## Spillerkarriere
Ingebretsen spilte juniorfotball for Grue IL sammen med Ståle Solbakken, og sammen var de på en ukes trening med Arsenal i 1986. Solbakken har beskrevet ham som en «veldig god spiller», men mange skader og mangel på hurtighet satte en stopper for en karriere som toppspiller. Ingebretsen fikk likevel over 300 A-kamper for Grue.

## Trenerkarriere
Ingebretsen begynte tidlig på 2000-tallet som talentutvikler i Buskerud Fotballkrets, før han ble spillerutvikler og juniortrener i NTG / Lyn. Derfra ble han sent i 2005 hentet til Strømsgodset og gitt en stilling som toppspillerutvikler. Under Ronny Deilas suksessrike år som trener i klubben, var Ingebretsen i flere perioder assistenttrener. I oktober 2014 begynte han på det 18 måneder lange kurset for å få UEFA Pro-lisens som trener.

Den 26. mai 2015 fikk Ingebretsen jobben som hovedtrener i Strømsgodset, etter at David Nielsen måtte gi seg. Han trakk seg i 2016 grunnet helseproblemer, og gikk over i en stilling som toppspillerutvikler.

Han var midlertidig hovedtrener for Fredrikstad Fotballklubb i tre kamper høsten 2017. I 2018 tok han igjen over som hovedtrener for Strømsgodset, etter en periode i midlertidig engasjement.

## Privatliv
Ingebretsen er gift med Åse Kortgaard, og sammen har de to barn. Sønnen, Bjarne Kortgaard Ingebretsen, er fotballspiller, og assistenttrener for rivalene Mjøndalen IF,<nowiki /> og datteren Marte spiller også fotball. Før han fikk jobb i fotballen jobbet Ingebretsen med fengselsomsorg.

## Referanser


## Eksterne lenker
*
Industriell økologi

**Industriell økologi** er studiet av material- og energiflyt i industrielle systemer. Den globale industrielle økonomien kan sees som et nettverk av industrielle prosesser som henter ressurser fra jorda og omformer disse ressursene til varer som kan bli kjøpt og solgt for å møte menneskehetens behov. Industriell økologi søker å kvantifisere materialflyten og dokumentere de industrielle prosessene som gjør at det moderne samfunnet fungerer. Industrielle økologister er ofte opptatt av innvirkningene som industriell aktivitet har på miljøet, som planetens tilgang på naturressurser og som problemene rundt avfallshåndtering. Industriell økologi er et ungt, men voksende og tverrfaglig forskningsfelt som kombinerer aspekter fra ingeniørvitenskap, økonomi, sosiologi, toksikologi og naturvitenskap. 

Industriell økologi har blitt definert som en «system-basert, tverrfaglig diskurs som søker å forstå oppførsel som oppstår i komplekse integrerte menneske/natur-systemer». Feltet tilnærmer seg tema om bærekraftighet ved å undersøke problemer fra flere perspektiver, vanligvis involverer det aspekter fra sosiologi, miljøvitenskap, økonomi og teknologi. Navnet kommer fra ideen om at natursystemene bør bli brukt som modell for å forstå hvordan vi skal designe bærekraftige industrisystemer. 

## Referanser
Pro Patria

***Pro Patria*** er medlemsbladet til Norsk reservistforbund, NROF.

Bladet er et upolitisk militærfaglig tidsskrift som ved selvstendige artikler og sitt øvrige innhold skal være en aktiv bidragsyter i den forsvars- og sikkerhetspolitiske debatten. *Pro Patria* skal stimulere til økt kunnskap og engasjement for NROFs medlemmer og andre forsvarsinteresserte og således bidra til en informert forsvarsdebatt. Som medlemsblad for NROF produseres også reportasjer og artikler fra aktiviteter i 57 lokale avdelinger landet rundt, i tillegg til aktiviteter arrangert fra sentralt hold. 

*Pro Patria* utgis i ca  eksemplarer fem ganger i året og blir distribuert til alle medlemmer av NROF, samt representanter på Stortinget, i Forsvaret og ansatte i statsforvaltningen. Bladet er i tillegg tilgjengelig via NROF sine nettsider. Det redigeres etter Vær Varsom-plakaten.

## Bibliografisk informasjon
* Utgiver: Norsk reservistforbund (NROF)
* Redaktør: Roy Thorvaldsen
* Trykk og grafisk design: Polinor AS

## Eksterne lenker
*
Ma (fornavn)

**Ma** er et kvinnenavn som brukes i flere land. På spansk brukes det som en forkortelse for *[[Maria]]*. Ma er også et kinesisk slektsnavn.

## Etymologi
*Ma* er en kortform av navn på *Ma-*, spesielt på spansk, der det er en skriftlig forkortelse for *[[Maria]]*. På engelsk er det en kortform av *mother*, «mor», og brukes som kallenavn.

*Ma* er også et maorisk mannsnavn som betyr «ren».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
*Ma Rainey (1886&ndash;1939), amerikansk sanger
*Ma Barker (1873&ndash;1935), amerikansk gangster
*Anne Ma Meiningen (født 1943), norsk maler
*Anne Ma Gulliksen (født 1955), norsk dikter
*Inger-Ma Gabrielsen, norsk ordbokredaktør

## Referanser


## Eksterne lenker
Stöd de strejkande hamnarbetarna

***Stöd de strejkande hamnarbetarna*** er en svensk LP-plate utgitt av Proletärkultur i 1974.

Vinteren 1974 hadde Svenska Hamnarbetarförbundet gått ut i streik, og musikkalbumet ble laget som en støtte til de streikende. Det ble arrangert tre viseaftener på det såkalte Marx-Engelshuset i Göteborg i dagene 9. – 11. mai. Der ble albumet spilt inn. Inntektene fra salget av plata gikk til bryggearbeidernes streikekasse.

Flere kjente artister medvirket, blant andre Fred Åkerström, Sven Wollter og Dan Berglund.

## Sporliste

# «Den gamla goda tiden» - Thomas Ellerås
# «Strejka» - Harald «Bagarn» Andersson
# «Balladen om Olsson» - Knutna Nävar
# «Katjuska» - Anja Svederborg
# «Rallarvisa» - Fred Åkerström
# «Åkare Lundgrens begravning» - Fred Åkerström
# «En valsmelodi» - Fred Åkerström
# «The Chartist Song» - Mats Lundälv og Bengt Franzen
# «Working on the Project» - Mats Lundälv og Bengt Franzen
# «Riksdagsvisa» - Sven Wollter
# «Måsadott» - Röda Ropet
# «Visa till SAP» - Dan Berglund
# «De mördades fria republik» - Dan Berglund

## Kilder
*Discogs (besøkt 1. juni 2015)
*Proletärkulturs presentasjon av LP-en

## Eksterne lenker
*
Kingittorsuaqsteinen

**Kingittorsuaqsteinen** (tidligere: *Kingigtorssuaq*), katalogisert som GR 1 M i Samnordisk runetekstdatabase, er  en runestein som i 1824 ble funnet på den lille øya Kingittorsuaq sentralt i den sørlige delen av Upernavikøygruppen på Nordvest-Grønland.

## Funnsted

Steinen lå i en gruppe på tre varder som var reist på toppen av øya. Steinen oppbevares nå på Nationalmuseet i København.

## Steinen

Innskriften er risset på en 10 cm lang glimmerskifer-stein.

## Datering

Steinen er datert til middelalderen. William Thalbitzer daterer steinen til 1314 ved hjelp av pentadiske siffer. Andre kilder daterer steinen til mellom 1250 og 1333. En mer kuriøs datering står *[[Catholic Encyclopedia]]* (1907–1912) for ved å oppgi datoen til 25. april 1135.

## Innskrift

Den siste delen av runeskriften er ikke gjengitt, da den tilsynelatende består av en gruppe meningsløse tegn, muligens en kryptert beskjed.

Direkte translitterert til latinske tegn blir teksten:

Transkribert til norrønt 

Magnus Olsen foreslo i 1932 følgende oversettelse 

 
Teksten har også vært gjengitt som:

## Se også
* Arkeologiåret 1824

## Referanser


 


## Litteratur

* Olsen, Magnus: Sproget i de grønlandske runeinnskrifter. Fra norrøn filologi, Oslo 1949, s. 51-71 delvis gjenoptrykt fra: Kingigtórsoak-stenen og sproget i de grønlandske runeinnskrifter. Norsk tidsskrift for sprogvidenskap 5 1932, s. 189-194, 232-250.

## Eksterne lenker
* Catholic Encyclopedia
* Pre-Columbian Discovery of America
* Runic inscription from Greenland 
* Vikings in Greenland from MNSU EMuseum

#### Søkelenker til [[Nasjonalbiblioteket]] sitt digitale bibliotek

* Søk med navnet Kingittorsuaq 
* Søk med navnet  Kingigtorssuaq
Karl Laurids Aastrup

**Karl Laurids Aastrup** (1899–1980) var en dansk prest, forfatter og salmedikter.

## Liv og virke
### Bakgrunn
Karl Lauridz Aastrup gikk på Ribe Katedralskole før han studerte teologi ved Københavns Universitet. 

### Prest
Han var ferdig i 1923, og begynte deretter å jobbe som sogneprest. I 1940 ble han prost i Ulfborg-Hind, men måtte flykte til Sverige på grunn av illegalt arbeid. Fra 1944 til 1945 var han prest for danske flyktninger i Lund i Sverige. Etter at han kom tilbake til Danmark, ble han sokneprest i Odense i 1949, før han senere ble prost i byen og fra 1958 var han domprost i Fyn stift fram til han gikk av i 1967.

### Forfatter, dikter
Han gav ut flere bøker, dikt- og salmesamlinger. I 1927 begynte han å skrive salmer, og skrev senere flere almer som ble publisert i Kirkeligt Samfunds *Salmetil­læg* og  *Menig­hedsbladet* (dette fikk senere navnet *Dansk Kirketidende*) før han gav ut salmesamlingene *Salmer* i 1939 og *Salmer. Anden Samling* i 1941. I løpet av årene i Sverige gav han ut *Salmebog for Den Danske Kirke i Sverige*, der han selv hadde skrevet to av de 36 salmene. *Salmer. Tredie Sam­ling* kom i 1945, da han var tilbake i Danmark, og fjerde, femte og sjette samlig kom i henholdsvis 1949, -57 og 62, delvis parallelt med *Den Danske Salmebog*. Salmene hans kom i liten grad med i denne salmeboken, men organisasjonen brukte salmene hans mye på sine møter, og gav i 1966 ut samlingen * K.L. Aastrup. Udvalgte salmer*. Selv gav han i 1966 og -69 ut samlingene *129 Epistelsalmer* og *133 Evangeliesalmer*. 

Han ble Ridder av Dannebrog i 1950 og Ridder af 1. grad i 1961.

Han er begravet på Husby kirkegård. 

Etter hans død har boken *Erindringer* (1999) blitt utgitt. Salmene hans har i større grad fått innpass i salmebøker, og den store samlingen *K.L. Aastrup – Salmer* med 845 salmer kom ut i 1991. I *[[Norsk salmebok 2013]]* er han representert med en salme.

## Utgivelser
### Diktsamlinger
* *Lyng* (1920) 
* Fra Kammer, Klit og Kirke* (1925)
=== Romaner ===
* *Treveje* (1932) 
* *Ellen Linde* (1933)
=== Salmesamlinger ===
* *Salmer* 1939
* *Salmer. Anden Samling* (1941)
* *Salmebog for Den Danske Kirke i Sverige* (1944 - redaktør og to egne salmer)
* *Salmer. Tredie Sam­ling* (1945)
* *Salmer. Fjerde Samling* (1949)
* *Salmer. Femte Samling* (1957)
* *Salmer. Sjette Samling* (1962)
* *K.L. Aastrup. Udvalgte salmer* (1966 -  Utgitt av Dansk Kir­kesang)
* *129 Epistelsalmer* (1966)
* *133 Evangeliesalmer* (1969)
* *K.L. Aastrup – Salmer* (1991 - Samling av salmene hans utgitt etter hans død)
=== Annet ===
* *Erindringer'' (1999)

## Referanser


## Eksterne lenker
* Biografi på Den danskesalmebog online
Glimmande nymf

***Glimmande nymf*** er et studioalbum av den svenske visesangeren Fred Åkerström, med sanger av Carl Michael Bellman. Albument ble utgitt i 1975 på plateselskapet Metronome. Platenummer MLP 15 548. 

Albumet ble spilt inn med Trio CMB, som foruten Åkerström besto av Katarina Fritzén (fløyte) og Örjan Larson (cello). Det ble produsert av Åkerström sammen med Hans Englund. Låtene ble arrangert av Trio CMB. Illustrationen på omslaget er av Johan Tobias Sergel og omslagsteksten skrevet av Åkerström.

Åkerström hadde spilt inn Bellman allerede i 1964 da han laget *Nå skruva fiolen* sammen med Ann-Louise Hanson og Cornelis Vreeswijk. Fem år etter kom albumet *Fred sjunger Bellman* (1969). Med *Glimmande nymf* og *Vila vid denna källa* (1977) etablerte han seg som en av sin tids store Bellmantolkere.

Albumet er med i boken *Tusen svenska klassiker* (2009).

## Sporliste
# «Nå skruva fiolen (epistel nr. 2)» – 2:19
# «Ack du min moder (epistel nr. 23)» – 8:05
# «Mollberg satt i paulun (epistel nr. 41)» – 4:38
# «Gråt Fader Berg (epistel nr. 12)» – 4:15
# «Glimmande nymf (epistel nr. 72)» – 6:30
# «Fader Bergström (epistel nr. 63)» – 2:32
# «Bröderna fara väl vilse ibland (epistel nr. 35)» – 7:23
# «Så lunka vi så småningom (sång nr. 21)» – 4:24

## Medvirkende
* Hans Englund – produsent
* Katarina Fritzén – fløyte
* Janne Hansson – tekniker
* Örjan Larson – cello
* Trio CMB – arrangement
* Fred Åkerström – sang, gitar, produsent

## Eksterne lenker
* Trio CMB framfører ''Glimmande nymf'' på Youtube
Karol Zalewski

**Karol Zalewski** (født 1993) er en polsk sprinter. Han har gull på 200 meter fra U23-EM i 2013 og sølv på 4x400 meter fra EM innendørs i 2015 som fremste internasjonale meritter.

## Idrettskarriere
;2011-12
Zalewski debuterte internasjonalt ved junior-EM i friidrett 2011, der han løp 200 meter. Her ble han imidlertid diskvalifisert i innledningsheatet. Året etter deltok han ved junior-VM i friidrett 2012 i Barcelona, der han var med på det polske laget som fikk sølv på 4 x 400 meter. De satte polsk juniorrekord med tiden 3:05,05. Han var også med på stafettlaget på 4 x 100 meter som kom på 4.-plass, og han kom på 4.-plass på 200 meter, der han løp på 20,54, som også var ny polsk juniorrekord. 

;2014
I 2013 deltok han ved lag-EM i friidrett 2013, der Polen deltok i Super League. Her kom Polen på 3.-plass på 4 x 100 meter, og han deltok individuelt på 200 meter, der han ble diskvalifisert. Han vant han sitt første store internasjonale mesterskap ved U23-EM i friidrett 2013, der han vant 200 meter. I finalen løp han på 20,41 og satte ny personlig rekord. Han ble også kvalifisert til VM i friidrett 2013 i Moskva. Der ble han slått ut i semifinalen på 200 meter, med 20. beste tid (20,66), og Polen ble slått ut i innledningsheatet på 4 x 100 meter stafett. Kan kom på 2.-plass på 200 meter ved det polske mesterskapet innendørs i 2013, med ny personlig rekord på 21,19. 

;2014
Polen deltok ved de første IAAF World Relays som ble arrangert i 2014. Her deltok Zalewski på 4 x 100 meter, der Polen ikke nådde finalen, men løp i B-finalen og endte på 13.-plass. Polen deltok igjen i Super League ved lag-EM i friidrett 2014, der Zalewski vant 200 meter med tiden 20,56, 1 hundredels sekund foran Ramil Guliyev. Ved EM i friidrett 2014 nådde han finalen, der han løp på 20,58 og endte sist, og endte dermed på 8.-plass. På 4 x 100 meter kom Polen på 6.-plass. 

;2015
Han ble slått ut i semifinalen på 400 meter ved EM i friidrett innendørs 2015 i Praha, til tross for at han hadde 6. beste tid i semifinalene. De to beste fra hver semifinale gikk til finalen, og Zalewski kom på 3.-plass i sin semifinale med tiden 46,84. På 4 x 400 meter satte Polen ny nasjonal rekord med tiden 3:02,97, og fikk sølv bak Belgia. Han deltok ved det internasjonale stevnet Copernikus Cup i Toruń i februar, der han vant 400 meter. Ved IAAF World Relays 2015 i mai deltok han på to stafetter, der Polen kom på 4.-plass på 4 x 200 meter og 11.-plass på 4 x 400 meter. 

Ved U23-EM i friidrett 2015 vant han 200 meter, med tiden 20,49. I tillegg fikk Polen sølv på 4 x 400 meter, bak Frankrike. 

;2016
Zalewski satte ny personlig rekord på 60 meter innendørs ved et stevne i Spala i Polen den 14. februar. 

;2021
Han deltok på Polens lag som kom på 5. plass på 4 × 400 meter under Sommer-OL 2020 i Tokyo. Zalewski deltok han på 400 meter der han ble utslått i forsøksheatet. 

## Referanser


## Eksterne lenker
* 
*  Profil hos European Athletics
*  Profil på All-Athletics.com
Simon Blackburn

**Simon Blackburn** (født 1944) er en britisk filosof, professor i filosofi ved University of Cambridge til han gikk av med pensjon i 2011. Han har også vært tilknyttet University of North Carolina. Fra 1969 til 1990 var han *[[fellow]]* ved Pembroke College, Oxford.

Blackburn er visepresident i British Humanist Association (tilsvarende norske Human-Etisk Forbund.

## Utgivelser
### Bøker
* *Reason and Prediction* (1973) ISBN 0-521-08742-2
* *Spreading the Word* (1984) ISBN 0-19-824650-1
* *Essays in Quasi-Realism* (1993) ISBN 0-19-508041-6 og ISBN 0-19-508224-9
* *The Oxford Dictionary of Philosophy* (1994) ISBN 0-19-211694-0
* *Ruling Passions* (1998) ISBN 0-19-824785-0.
* *Truth* (1999) (redigert sammen med Keith Simmons) ISBN 0-19-875250-4
* *Think: A Compelling Introduction to Philosophy* (1999) ISBN 0-19-210024-6 and ISBN 0-19-969087-1
* *Being Good* (2001) ISBN 0-19-210052-1
** Ny utgave: *Ethics: A Very Short Introduction* i serien *Very Short Introductions* (Oxford University Press) ISBN 0-19-280442-1
* *Lust* (2004) ISBN 0-19-516200-5
* *Truth: A Guide* (2005) ISBN 0-19-516824-0
* *Plato's Republic: A Biography* (2006) ISBN 1-84354-350-8
* *What do we really know? -The Big Questions of Philosophy* (2009) ISBN 978-1-78087-587-3
* *Ethics: A Very Short Introduction* (Oxford University Press, Oxford 2001) ISBN 978-0-19-280442-6
* *Mirror, Mirror: The Uses and Abuses of Self-Love* (Princeton University Press, Princeton 2014) ISBN 978-0-69116-142-6

### Tidsskrift
Redaktør for tidsskriftet *Mind* (Oxford University Press) 1984-1990

## Referanser
Krimpen aan den IJssel

**Krimpen aan den IJssel** er en kommune i Nederland i provinsen Zuid-Holland. Springflobarrieren Hollandske IJssel (Stormvloedkering Hollandse IJssel) ligger i mellom Capelle aan den IJssel og Krimpen aan den IJssel.

## Referanser




## Eksterne lenker
* Kommunens nettside
Flanell

**Flanell** (av fransk *flanelle*) er et lett og mykt vevd stoff av ull, bomull eller kunstfiber som er lett ruet på en eller begge sider. Bomullsflanell har et lodekke som vanligvis er dannet av løst tvunnet garn i veften som blir revet opp med børste. Vanligvis kan en da ikke se de vevde trådene fra overflaten av stoffet.

I likhet med andre tekstiler, lages flanell i flere farger og mønstre, slik som stripede, rutete eller i tartanlignende mønstre. 

Tynt bomullsflanellstoff blir brukt blant annet til natt- og sengetøy. Tykkere flanell brukes også i flanellografer.

## Som klesplagg

Ullflanell har til tider vært brukt til frakker, dresser, bukser og skjørt.

Bomullsflanell med mønstret vev er per 2015 mest brukt til skjorter, og har blant annet vært inne i motebildet i 1990-årene med grungestilen.  Plaggene er fortsatt populære blant friluftsfolk og andre som setter pris på at der er litt ekstra tykkelse i plagget, noe som bidrar til bedre varmeisolering.

## Referanser


## Kilder
 (fri lisens)

## Eksterne lenker
*
Arenaer under Sommer-OL 2012

**Arenaene under [[Sommer-OL 2012]]** var hovedsakelig lokalisert innenfor vertsbyen London, men noen øvelser fant sted andre steder i Storbritannia.

Sommer-OL 2012 brukte en blanding av nye, eksisterende og historiske anlegg, samt noen midlertidige anlegg i velkjente steder som Hyde Park og Horse Guards Parade. Noen av de nye anleggene vil bli gjenbrukt i sin OL-form, mens andre vil bli endret eller flyttet.

Flertallet av arenaene ble delt inn i tre soner innenfor stor-London: en OL-sone, en sone ved Themsen og en sentral sone. I tillegg til disse var det arenaer som av nødvendighet var utenfor grensene for London, for eksempel Weymouth og Portland National Sailing Academy på Isle of Portland i Dorset som var arena for seiling (ca. 200 km sørvest for London). Fotballturneringen ble avholdt ved flere stadioner rundt om i Storbritannia, i Coventry, Cardiff, Newcastle, Manchester og Glasgow. Arbeidet med arenaene startet i desember 2006 da en idrettshall i Eton Manor ble revet,  og utøvernes deltagerlandsby i Portland ble ferdigstilt i september 2011.

Planene for den 200 hektar store olympiske parken ble avslørt i november 2004. Planene for området ble vedtatt i september 2004 av Tower Hamlets, Newham, Hackney og Waltham Forest. Utbyggingen av området for å bygge den olympiske parken krevde obligatorisk ekspropriasjon av eiendom, og blant annet London Development Agency (LDA) og London and Continental Railways (LCR) hadde en tvist om dette i november 2005, da LCR anklaget LDA for å drepe utviklingen i området. 

Det var noen problemer med at de opprinnelige arenaene ikke ble utfordrende nok eller nok økonomisk **unviable**. Både landeveissyklingen og terrengsyklingen ble ansett av UCI for å være «for lette», så de ble flyttet til andre steder. Maratonløypen ble også flyttet til The Mall, siden det ville skape store traffikale problemer å stenge Tower Bridge. North Greenwich Arena 2 som egentlig skulle være arena for badminton og rytmisk gymnastikk ble for dyr, og disse ble dermed flyttet til Wembley Arena.

Diverse mesterskap ble holdt i London i 2011 og 2012 som prøve-OL, blant annet Wimbledon 2012. Andre øvelser fikk sine prøve-OL, som gikk under navnet «*[[London Prepares]]*».

### Den olympiske park

### Elvesonen

### Sentral sone

### Utenfor London

### Fotballstadioner

## Referanser


## Eksterne lenker
* 
* Olympic Park venues at London 2012
* View the Olympic Park on Google Maps
* Olympic And Paralympic Venues in London – accessibility at Inclusive London
* 2012 London Olympic Venue Ticket Prices  at CoolInfographics
Rozhenobservatoriet

**Rozhenobservatoriet** (bulgarsk: Национална астрономическа обсерватория "Рожен", НАО-Рожен – NAO-Rozhen) er et astronomisk observatorium i Bulgaria, som befinner seg 90 km sør for byen Plovdiv. Nærmeste by er Chepelare, 15 km unna. Det eies og opereres av Institutt for astronomi i det bulgarske vitenskapsakademiet. Observatoriet er det største i Sørøst-Europa og har et aktivt team på omkring 50 astronomer.

## Eksterne lenker
* Hjemmeside
Osservatorio Astronomico Sormano

**Osservatorio Astronomico Sormano** (IAU-kode 587) er et astronomisk observatorium i de lombardiske alpene, omkring 40 km nord for Milano.

Observatoriet er privat finansiert av *Gruppo Astrofili Brianza*, og ble innviet i 1987. De første fotografiske observasjonene fant sted i januar 1989 og hadde Apollo-asteroiden (4179) Toutatis som fokus. Observatoriet er kjent for tallrike oppdagelser av asteroider.

## Eksterne lenker
* Hjemmeside
Trollabekken

**Trollabekken**, også kjent som **Trollbekken**, er en bekk på rundt 11,5 kilometers lengde som renner fra nord i Bymarka og ned til Trolla og ut i Trondheimsfjorden. Bekken utgjør sammen med flere vann og bekker en del av et vassdrag under navnet Trollavassdraget (nummer 123-100-R). Trollabekken har sitt utspring fra Herberndammen 353 moh og renner så igjennom flere regulerte dammer med andre tilstøtende bekker før den ender opp i fjorden ved Trolla Brug. 

De siste hundre meter før bekken renner ut i fjorden går den i kulvert under Bynesveien (Fylkesvei 715) og bruket. Bekken har tidligere vært utnyttet som kraftkilde for møller og industrielle anlegg, som blant annet Trolla Brug.

## Litteratur
*